SPRC รายได้ลด-ค่าการกลั่นทรุด ฉุดผลงานไตรมาส 2/62 พลิกขาดทุน 600 ลบ.
SPRC รายได้ลด-ค่าการกลั่นทรุด ฉุดผลงานไตรมาส 2/62 พลิกขาดทุน 600 ลบ. ใจดีปันผล 0.1202 บ.หุ้น ขึ้นเครื่องหมาย XD วันที่ 21 ส.ค.62 กำหนดจ่าย 6 ก.ย.62
SPRC รายได้ลด-ค่าการกลั่นทรุด ฉุดผลงานไตรมาส 2/62 พลิกขาดทุน 600 ลบ. ใจดีปันผล 0.1202 บ.หุ้น ขึ้นเครื่องหมาย XD วันที่ 21 ส.ค.62 กำหนดจ่าย 6 ก.ย.62
7 ส.ค. 2562

บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC รายงานผลการดำเนินงานประจำไตรมาส 2/62 และงวดครึ่งแรกปี 2562 ดังนี้

โดยปัจจัยที่ส่งผลให้บริษัทพลิกขาดทุนในไตรมาสนี้ เนื่องจากมีรายได้รวมลดลงจากการลดลงของราคาขายและปริมาณการขาย ซึ่งการลดลงของปริมาณการขายเป็นผลจากการที่บริษัทลดกำลังการผลิตของหน่วยกลั่นน้ำมันดิบ และหน่วยผลิตอื่น เพื่อให้เกิดประโยชน์สูงสุดจากภาวะค่าการกลั่นในตลาดที่อ่อนตัวลงตามสภาวะของปริมาณผลิตภัณฑ์ปิโตรเลียมที่ล้นตลาด
โดยค่าการกลั่นที่ต่ำได้ส่งผลกระทบในทางลบต่อ EBITDA และกำไรของบริษัท ซึ่งค่าการกลั่นทางบัญชีในไตรมาส 2/62 ได้รวมผลขาดทุนเล็กน้อยจากสต็อกน้ำมัน ในขณะที่มีกำไรจากสต็อกน้ำมันในไตรมาส 2/61 โดยถ้าไม่รวมผลกำไรหรือขาดทุนสต็อกน้ำมันในไตรมาส 2/62 ค่าการกลั่นตลาดยังคงต่ำกว่าในช่วงไตรมาส 2/61 ซึ่งเป็นผลจากการอ่อนตัวของส่วนต่างราคาผลิตภัณฑ์ปิโตรเลียมโดยเฉพาะน้ำมันเบนซิน เมื่อเทียบกับราคาน้ำมันดิบ
อย่างไรก็ตาม ผลการดำเนินงานที่ขาดทุนในไตรมาส 2/62 ได้ถูกหักกลบบางส่วนจากกำไรจากอัตราแลกเปลี่ยนเนื่องจากค่าเงินบาทที่แข็งค่าขึ้น เมื่อเทียบกับการขาดทุนจากอัตราแลกเปลี่ยนในไตรมาส 2/61 จากการอ่อนตัวของค่าเงินบาท
อย่างไรก็ตาม บริษัทประกาศจ่ายปันผลระหว่างกาลจากงวดดำเนินงานวันที่ 1 ม.ค.62-30 มิ.ย.62 เป็นเงินสด 0.1202 บาทต่อหุ้น กำหนดขึ้นเครื่องหมาย XD วันที่ 21 ส.ค.62 และกำหนดจ่ายวันที่ 6 ก.ย.62